**1ο ΠΡΟΤΥΠΟ ΓΥΜΝΑΣΙΟ ΜΥΤΙΛΗΝΗΣ**

Ο Διευθυντής του 1ου Προτύπου Γυμνασίου Μυτιλήνης ζητά την εκδήλωση ενδιαφέροντος από τα τουριστικά γραφεία για την πραγματοποίηση μιας πολυήμερης εκπαιδευτικής εκδρομής στα πλαίσια λειτουργίας εκπαιδευτικών ομίλων του σχολείου όπως αυτοί προβλέπονται στα πρότυπα σχολεία με τα παρακάτω στοιχεία:

**Προορισμός:**Θεσσαλονίκη.

**Ημερομηνία:** από Πέμπτη 9 Μαρτίου 2023 έως Δευτέρα 13 Μαρτίου 2023.

**Αριθμός συμμετεχόντων**: 19

**Μαθητές**: 17**Καθηγητές**: 2

Αναχώρηση από Μυτιλήνη για Θεσσαλονίκη:Πέμπτη 9 Μαρτίου 2023αεροπορικώς.

Αναχώρηση από Θεσσαλονίκη για Μυτιλήνη: Δευτέρα 13 Μαρτίου 2023.

Διαμονή:τέσσερεις (4) διανυκτερεύσεις στην Θεσσαλονίκη (9-10-11-12Μαρτίου) σε ξενοδοχεία με πρωϊνό.

Παρακαλούμε να μας δώσετε **δύο προσφορές**

**α) για ξενοδοχεία τριών (3) αστέρων**

**β) για ξενοδοχεία τεσσάρων(4) ή πέντε (5) αστέρων, ασφαλή και ευπρεπή από κάθε άποψη. (Θα ληφθούν υπόψη και ποιοτικά κριτήρια).**

Η προσφορά θα πρέπει να περιέχει και να εξασφαλίζει τα παρακάτω:

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, για τη τέλεση σχολικών εκδρομών.
* Λεωφορείο για τη μεταφορά των μαθητών καθ΄ όλη τη διάρκεια της εκδρομής.
* Το λεωφορείο να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από το ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα κ.λπ.) καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί, κ.λ.π.).
* Ρητή αναφορά κατηγορίας καταλύματος.
* Ξενοδοχείο τουλάχιστον 3 αστέρων σε δίκλινα ή τρίκλινα δωμάτια για τους μαθητές, και δύο μονόκλινα για τους συνοδούς, μέσα στην πόλη τηςΘεσσαλονίκης.
* Για την αντιμετώπιση της περίπτωσης που δε θα πραγματοποιηθεί η εκδρομή στις προβλεπόμενες ημερομηνίες ή θα ματαιωθεί λόγω ανωτέρας βίας να αναφέρεται η δυνατότητα επιστροφής μέρος των χρημάτων ή ολόκληρου του ποσού εντός συγκεκριμένων ημερομηνιών πριν από τον καθορισμένο χρόνο πραγματοποίησής της**.**
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.
* Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.
* Θα συνεκτιμηθεί η φερεγγυότητα του τουριστικού γραφείου.
* Αν προσφορά σας επιλεγεί θα πρέπει να την αποστείλετε και σε ηλεκτρονική μορφή (docx ή pdf) για να είναι εύκολη η ανάρτηση της στο διαδίκτυο. Θα ακολουθήσει η υπογραφή σύμβασης.

Οι προσφορές θα πρέπει να κατατεθούν σε κλειστούς φακέλους μέχρι την Τρίτη, 7Φεβρουαρίου 2023 και ώρα 10:00 στο γραφείο του Δ/ντή του 1ουΠροτύπου Γυμνασίου Μυτιλήνης.

**Πληροφορίες κ. Αλέξανδρος Κουτσαντώνης**

**Τηλ. Επικοινωνίας 1ουΠροτύπου Γυμνασίου Μυτιλήνης : 2251022502**

**Email:** [mail@1gym-mytil.les.sch.gr](mailto:mail@1gym-mytil.les.sch.gr)

**Πρόγραμμα εκδρομής:**

1.Πέμπτη 09-03-23

Αναχώρηση από Μυτιλήνη για Θεσσαλονίκη με αεροπλάνο. Άφιξη στην Θεσσαλονίκη και τακτοποίηση στο ξενοδοχείο. Βραδινή βόλτα στην πόλη και δείπνο.

2.Παρασκευή 10-03-23

Πρωινή περιήγηση στα σημεία ιστορικού και πολιτιστικού ενδιαφέροντος της πόλης με χρήση της Πολιτιστικής Γραμμής του Ο.Α.Σ.Θ. και το απόγευμα μετάβαση στο κολλέγιο Ανατόλια για τις εργασίες έναρξης του μαθητικού συνεδρίου. Βραδινή βόλτα στην πόλη και δείπνο.

3.Σάββατο 11-03-23

Μετάβαση στο κολλέγιο Ανατόλια για τη συνέχιση των εργασιών του μαθητικού συνεδρίου. Βραδινή βόλτα στην πόλη και δείπνο.

4.Κυριακή 12-03-23

Πρωινή επίσκεψη στο Κέντρο Διάδοσης Επιστημών & Μουσείο Τεχνολογίας 'ΝΟΗΣΙΣ / NOESIS' και το απόγευμα μετάβαση στο κολλέγιο Ανατόλια για το κλείσιμο του μαθητικού συνεδρίου. Βραδινή βόλτα στην πόλη και δείπνο.

5.Δευτέρα 13-03-23

Πρωινή επίσκεψη στο Μουσείο Βυζαντινού Πολιτισμού Θεσσαλονίκης και αναχώρηση από Θεσσαλονίκη για Μυτιλήνη με αεροπλάνο.

Ο Διευθυντής

Αλέξανδρος Κουτσαντώνης